ત્યાં જ એક વિચિત્ર ઘટના ઘટી. એણે મારા પગ દબાવવા શરૂ કર્યા. એના મજબૂત હાથનો સ્પર્શ અનુભવતાં હું કંપી ઊઠ્યો. એક એક કરીને બંને પગ સારી રીતે દબાવ્યા. બંને હાથ દબાવ્યા. હાથની એકએક આંગળી દબાવી. મારો જીવ ફફડતો રહ્યો કે હમણાં આંગળી બટકાવી દેશે. એ પછી એણે મારી મૂઠી ખોલી, એમાં કંઈક મૂક્યું, એણે જ મૂઠી બંધ કરી અને ચાલ્યો ગયો. એના જતાં જ છોટુએ ઝડપથી દરવાજો બંધ કર્યો. મેં નિરાંતનો શ્વાસ લીધો. પરંતુ ઊંઘ ન આવી. હું પાસાં ઘસતો રહ્યો. મનમાં આ વિચાર ઘૂમરાતો રહ્યો કે એમાં આ અચાનક પલટો કેમ કરીને આવ્યો. એ ઉદ્વંડમાંથી વિનમ્ર કેમ કરીને બની ગયો ? મૂઠી ખોલીને જોયું તો એમાં વીસ પૈસાનો સિક્કો હતો.